open-index/open-wikipedia-markdown huggingface dataset:
இந்தியாவில் வெண்கலக் காலம்

right|thumb|250px|இந்தியத் துணைக் கண்டத்தில் சிந்துவெளி நாகரிகத்தின் அமைவிடங்களைக் காட்டும் படம்

**இந்தியாவில் வெண்கலக் காலம்**, இந்தியத் துணைக் கண்டத்தில் வெண்கலக் காலம் கிமு 3,000ல் துவங்கியது. இவ்வெண்கலக் காலம் முதிர்ச்சி  அடைந்திருந்த காலத்தில், கிமு  2,600 - கிமு 1,900-க்கு இடைப்பட்ட காலத்தில் தற்கால பாகிஸ்தான் மற்றும் மேற்கு இந்தியாவில் சிந்துவெளி நாகரீகம்  சிறப்புடன் விளங்கியது. வெண்கலக் காலத்தின் தொடர்ச்சியாக   கிமு 1500-ல் வேதகாலம் துவங்கியது. வேதகாலத்தின் தொடர்ச்சியாக கிமு 1,000-ல் இந்தியாவில் இரும்புக் காலம் துவங்கியது. 

அதே நேரத்தில் தென்னிந்தியாவில் கிமு 2500 வரை  கற்காலம் தொடர்ந்தது. கிமு இரண்டாயிரம் முதல் தென்னிந்தியாவிற்கும், வட இந்தியாவிற்கும் இடையே இடையில் பண்பாட்டு உறவு இருந்திருக்கலாம் எனக் கருதப்படுகிறது.

தென்னிந்தியாவின்  வெண்கலக் காலம் அறியப்படவிலை. ஆனால் செப்புக் காலத்தை கடந்து நேரடியாக இரும்புக் காலம் நோக்கிச் சென்றது.

2006 ஆம் ஆண்டு பிப்ரவரி மாதம், தமிழ்நாட்டின் நாகப்பட்டினம் மாவட்டம், மயிலாடுதுறை வட்டம், செம்பியன் கண்டியூர் கிராமத்தில் ஒரு பள்ளி ஆசிரியர், 3500 ஆண்டுகள் பழைமையான எழுத்துக்கள் கொண்ட கற்கோடாரியைக் கண்டெடுத்தார்.

கல்வெட்டியல் அறிஞரான ஐராவதம் மகாதேவன், இக்கற்கோடரியில் உள்ள எழுத்துகள் சிந்துவெளி நாகரிக கால வரிவடிவ எழுத்துக்களால் எழுதப்பட்டிருருப்பதாக கூறுகிறார்.

## இதனையும் காண்க
* இரும்புக் காலம்
* சிந்துவெளி நாகரிகம் 
* அரப்பா கிமு 2600 - கிமு 1300
* காவி நிற மட்பாண்டப் பண்பாடு - கிமு 2000 
* கருப்பு மற்றும் சிவப்பு மட்பாண்டப் பண்பாடு - (கிமு 1450 - 1200)   
* சாம்பல் வண்ண ஓவியம் தீட்டப்பட்ட மட்பாண்டப் பண்பாடு (கிமு 1200 முதல் கிமு. 600) 
* வடக்கின் மெருகூட்டப்பட்ட கருப்பு மட்பாண்டப் பண்பாடு - (கிமு 500  -  300)
  
## மேற்கோள்கள்

## வெளி இணைப்புகள்
* செம்பியன் கண்டியூர் தொல்லியற்களம்

*
பகுப்பு:ஆசிய வெண்கலக் காலம்
பகுப்பு:சிந்துவெளி நாகரிகம்
தைட்டானியம்(III) அயோடைடு

**தைட்டானியம்(III) அயோடைடு** *(Titanium(III) iodide)* என்பது TiI3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். அடர் ஊதா நிறத்தில் காணப்படும் இத்திண்மம் சிதைவடைவதை தவிர கரைப்பான்களில் கரையாது.

## தயாரிப்பு

தைட்டானியமும் அயோடினும் சேர்ந்து தைட்டானியம்(III) அயோடைடு உருவாகிறது:

:**2Ti + 3I<sub>2</sub> ---> 2 TiI<sub>3</sub>**

TiI4 சேர்மத்தை அலுமினியத்துடன் சேர்த்து ஒடுக்க வினைக்கு உட்படுத்துவதாலும் தைட்டானியம்(III) அயோடைடு தயாரிக்கலாம்.

கட்டமைப்பினைப் பொறுத்தவரையில் தைட்டானியம்(III) அயோடைடு முகப்பு பகிர்வு எண்முகத்தின் பலபடியாகத் தோற்றமளிக்கிறது. 323 கெல்வின் வெப்பநிலைக்கு மேல் Ti---Ti பிணைப்புக்கு இடையிலான இடைவெளி சமமாக உள்ளது. ஆனால் இவ்வெப்பநிலைக்கு கீழாக இச்சேர்மம் நிலைமாற்றத்திற்கு உட்படுகிறது. தாழ் வெப்பநிலை கட்டத்தில் Ti---Ti தொடர்புகள் குட்டையாகவும் நீண்டும் மாறி மாறி அமைகின்றன. தாழ்வெப்பநிலை கட்டமைப்பானது மாலிப்டினம் டிரைபுரோமைடின் கட்டமைப்பை ஒத்ததாக உள்ளது

## மேற்கோள்கள்

பகுப்பு:தைட்டானியம்(III) சேர்மங்கள்
பகுப்பு:அயோடைடுகள்
பகுப்பு:கனிமவேதியியல் பலபடிகள்
கு. சி. அமுர்

**குருராஜ சியாமசார்யா அமுர் (**Gururaja Shyamacharya Amur கன்னடம்: ಜಿ. ಎಸ್. ಆಮೂರபிறப்பு: மே 8, 1925**)** என்பவர் இலக்கிய பேராசிரியர், எழுத்தாளர் மற்றும் விமர்சகர் ஆவார். இவர் கன்னடம் மற்றும் ஆங்கிலம் மொழிகளில் எழுதியுள்ளார். இவர் இந்திய அரசின் சாகித்திய அகாதமி விருது உட்பட பல விருதுகளைப் பெற்றுள்ளார். இவர் கணிதவியலாளர் *கிருஷ்ணா சியாமசார்யா அமுரின்* அண்ணன் ஆவார்.

## இலக்கியம்

### விருதுகள்

*   2010 இல் மாஸ்தி விருது 
*     2006 இல் பம்பா விருது 
*    2005 இல் பெந்திரே விருது 
*     2000 இல்  ராஜ்யோட்சவ விருது.
*     1996 இல் சாகித்திய அகாதமி விருது  
*     1993 ஆம் ஆண்டு பாரதி பாஷா பரிஷத் விருது
* 1988 ஆம் ஆண்டில் மல்வாட் பிரஷாசி விருது
*     1988 இல் கருநாடக மாநில சாகித்ய அகாதமி விருது.

## நூற்பட்டியல்

### கன்னடம்

**நிண்டா ஹெஜ்ஜே (2004)*
**பெந்த்ரே காவியம் (2003)*
**கன்னடா கதனா சாகித்யா: சன்னா கதா (2003)*
**சீமலங்காங்கனம் (2002)*
**காத்தானசஸ்த்ரா (2001)*
**சாந்திநாத் தேசாய் (2000)*
**அம்ருதாவாஹினி (2000)*

### ஆங்கிலம்

* *தத்தாத்ரேயா ராமச்சந்திர பெந்த்ரே (1994)*
* *கிரியேஷன்ஸ் & டிரான்ஸ்கிரியேஷன்ஸ் (1992)*
* *எ ஃபர்பிடண்ட் ஃபுரூட்(தடை செய்யப்பட்ட பழம்), இந்தோ - ஆங்கிலேய புதினம் (1992)*
* *ஏ. என். கிருஷ்ணாராவ் (1987)*
* *காமன்வெல்த் இலக்கியத்தில் காலனித்துவ நனவுநிலை (1984)*
* *ஒப்பீட்டு இலக்கியம் மற்றும் மொழியியல் பற்றிய கட்டுரைகள்(1984)*
* *படங்கள் மற்றும் பதிவுகள்:  இந்திய சமகால இலக்கிய கட்டுரைகள்  (1979)*
* *தி கான்செப்ட் ஆஃப் காமெடி: ஏ ரீ-ஸ்டேட்மெண்ட்* (1963)

## சான்றுகள்

பகுப்பு:ஆங்கில எழுத்தாளர்கள்
பகுப்பு:1925 பிறப்புகள்
பகுப்பு:கன்னட எழுத்தாளர்கள்
பகுப்பு:வாழும் மக்கள்
பகுப்பு:தார்வாடு மாவட்ட மக்கள்
பகுப்பு:இந்திய எழுத்தாளர்கள்
தைட்டானியம்(III) பாசுப்பைடு

**தைட்டானியம்(III) பாசுப்பைடு** *(Titanium(III) phosphide)* என்பது TiP  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் மற்றும் பாசுபரசு தனிமங்கள் இணைந்து இச்சேர்மம் உருவாகிறது. பொதுவாக சாம்பல் நிறத்தில் தூளாக இச்சேர்மம் காணப்படுகிறது. உயர் உருகுநிலை கொண்ட உலோகக் கடத்தியாக தைட்டானியம்(III) பாசுப்பைடு கருதப்படுகிறது. . தண்ணீர் மற்றும் அமிலங்களால் இச்சேர்மம் பாதிக்கப்படுவதில்லை . P3− எதிர்மின் அயனியைக் கொண்ட Na3P போன்ற முதல் மற்றும் இரண்டாம் தொகுதி பாசுப்பைடுகள் பொதுவாக உலோகத் தன்மை இல்லாமலும் எளிதில் நீராற்பகுப்பு அடையக்கூடியவையாகவும் இருக்கின்றன. ஆனால் தைட்டானியம்(III) பாசுப்பைடின் இயற்பியல் பண்புகள் இதற்கு மாறாக உள்ளன.தைட்டானியம் பாசுப்பைடை உலோகம் நிறைந்த பாசுப்பைடு என்று வகைப்படுத்துகிறார்கள். இங்கு உலோகத்திலிருந்து பெறப்படும் கூடுதல் இணைதிற எலக்ட்ரான்கள் உள்ளடங்காப் பிணைப்பில் உள்ளன . 

TiCl4 மற்றும் PH3 சேர்மங்கள் வினைபுரிவதால் தைட்டானியம் பாசுப்பைடு உருவாகிறது . 

Ti3P , Ti2P , Ti7P4 , Ti5P3 , மற்றும் Ti4P3. உள்ளிட்ட பிற தைட்டானியம் பாசுப்பைடு நிலைகளும் அறியப்படுகின்றன . 

தைட்டானியம் பாசுப்பேட்டு அல்லது தைட்டானியம் ஐசோபுரோப்பாக்சைடு சேர்மங்கள் இரண்டையும் தைட்டானியம்(III) பாசுப்பைடுடன் சேர்த்து குழப்பிக் கொள்ளக்கூடாது.  ஏனெனில் இவ்விரண்டையும் சில சமயங்களில் TIP என்ற சுருக்கப் பெயரால் அழைக்கிறார்கள்.

## மேற்கோள்கள்
 

பகுப்பு:தைட்டானியம்(III) சேர்மங்கள்
பகுப்பு:பாசுபைடுகள்
பாலசினார்

thumb | வலது | பாலசினார் பூங்கா நுழைவாயில்
**பாலசினார் (Balasinor** (also referred to as Vadasinor) என்பது இந்தியாவின் குஜராத் மாநிலத்தின் மஹிசாகர் மாவட்டத்தில் உள்ள ஒரு நகரம் ஆகும். இது  பஷ்டூன் பழங்கிடியைச் சேர்ந்த பாபி வம்சத்துக்கு உட்பட்ட முன்னாள் சுதேச அரசு பகுதி ஆகும். இது ஜூனாகத் இராச்சியத்தில் இருந்து 7156 செப்டம்பர் 28 அன்று வெளியேறி உருவாக்கப்பட்டது. 

## வரலாறு
பாலசினார் அரசானது 18 ஆம் நூற்றாண்டில் நிறுவப்பட்டது. அதன் ஆட்சியாளர்கள் நவாப் பாபி என அழைக்கப்பட்டனர்.

## நிலவியல்
பாலசினாரானது , தேசிய நெடுஞ்சாலை எண் 47 மற்றும் குசராத் மநில நெடுஞ்சாலை எண் 2இல் அமைந்துள்ளது.

## மக்கள் வகைப்பாடு
2001 ஆண்டைய இந்திய  மக்கள் தொகை கணக்கெடுப்பின்படி, பாலசினாரின் மக்கள் தொகை 33,704 ஆகும்.

கல்வியறிவு விகிதமானது 70.5% என்றுள்ளது. மேலும் இங்கு 1000 ஆண்களுக்கு 940 பெண்கள் என்ற எண்ணிக்கையில் உள்ளனர். மக்கள் தொகையில் 12.6% பேர் 0 முதல் 6 வயதுக்கு உட்பட்டவர்கள். இந்திய விடுதலைக்குப் பிறகு இப்பகுதி மக்களில் ஒரு பிரிவினர் மும்பை போன்ற பெரு நகரங்களுக்குச் சென்று குடியேறினர். இதற்கு அடையாளமாக நகரத்தின் பிரதான வோரா வர்த்தகர் தெருவில் உள்ள பல கட்டிடங்கள் காலியாக உள்ளன.

சேம்பர்ஸ் கான்சிஸ் விவர குறிப்பின்படி 1914 இல் பாலசினார் நகர மக்கள் தொகையானது சுமார் 9,000 ஆகும்.

## இந்திய ஜுராசிக் பார்க்
1980 களின் முற்பகுதியில், இப்பகுதியில் மண்ணின் தன்மை,  கனிம வளங்கள் போன்றவற்றை ஆராயவந்தபோது,  டைனோசர் எலும்புகள் மற்றும் புதைபடிவங்கள் கண்டறியப்பட்டன. இதையடுத்து அண்டை கிராமான ரையோலியில் இருந்து ஏராளமான டைனோசர் படிமங்கள், ஆயிரக்கனக்கான முட்டைகள் கண்டறியப்பட்டன. 2003 ஆம் ஆண்டு சிகாகோ பல்கலைக் கழக ஆய்வாளர்கள் இங்கு நடத்திய ஆய்வில் இங்கு ஓரு புதியவகை டோனோசரஸ் வாழ்ந்தாக இண்டறிந்தனர். அதற்கு *ராஜாசரஸ் நார்மடென்ஸ்* என்று பெயர் சூட்டினர். இதற்கு நர்மதையின் ராஜ விலங்கு என்று பொருளாகும். இந்த இன டைனோசரஸ் 30 அடி உயரம் கொண்டது என்றும், அது சுமார் 8 கோடி ஆண்டுகளுக்கு முன்பு வாழ்ந்தது என்றனர். இந்தப் பகுதியில் இந்த விலங்கின் முழுமையான மண்டை ஓடுகள் கைப்பற்றப்பட்டு இணைக்கப்பட்டன. இந்தியாவில் கண்டறியப்பட்ட முழுமையான டைனோசரஸ் மண்டை ஓடு இதுவே ஆகும். இப்போது இந்த எலும்புக்கூடு கொல்கத்தா அருங்காட்சியகத்தில் பாதுகாக்கப்படுகிறது.

உலகில் டைனோர் படிமங்கள் மிகுதியாக உள்ள பகுதிகளில் ஒன்றாக குஜராத்தின் இப்பகுதி உள்ளது என ஆராய்ச்சியாளர்கள் கருதுகின்றனர். இங்கு குறைந்தது சுமார் 13 வகையான டைனோசர் இனங்கள் வாழ்ந்திருக்கின்றன, 100 மில்லியன் ஆண்டுகளாக வாழ்ந்த  அவை சுமார் 66 மில்லியன் ஆண்டுகளுக்கு முன்பு அழிந்துவிட்டன.

இந்த டைனோசர்களின் புதைபடிவங்களைக் காண  குஜராத் அரசின் சுற்றுலா துறையானது டைனோசரஸ் பூங்காவைக் காண டைனோசரஸ் சுற்றுலாவுக்கு  அழைக்கிறது. இந்த புதை படிமங்களைப் பாதுகாக்க இந்தப் பூங்காவானது டைனோசரஸ் இளவரசி என அழைக்கப்படும் நவாப் வம்சத்தைச் சேர்ந்த இளவரசி ஆலியாவின் வழிகாட்டுதலில்  உருவாக்கப்பட்டது.

## மேற்கோள்கள்

பகுப்பு:மகிசாகர் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
வி. இராமசாமி

**வீராசுவாமி இராமசாமி**  (V. Ramaswami)(15, பிப்பிரவரி 1929-8 மார்ச்சு 2025) என்பவர் இந்திய உச்சநீதி மன்ற நீதிபதியாக இருந்தவர். இவர் தமிழ்நாட்டைச் சேர்ந்தவர். சிறீவில்லிப்புத்தூர் இந்து மேல்நிலைப் பள்ளியிலும், மதுரை அமெரிக்கன் கல்லூரியிலும், சென்னை சட்டக் கல்லூரியிலும் கல்வி பயின்றார்.

இராமசாமி சென்னை உயர்நீதிமன்றத்தில் குடிமையியல், கிரிமினல் சட்டம் இரண்டிலும் 13 சூலை 1953 அன்று பயிற்சி செய்து தனது சட்ட வாழ்க்கையைத் தொடங்கினார். இவர் 31 சனவரி 1971 அன்று சென்னை உயர் நீதிமன்றத்தின் நீதிபதியாக நியமிக்கப்பட்டார். பின்னர், 12 நவம்பர் 1987 அன்று பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாக நியமிக்கப்பட்டார். இவரது தொழில் வாழ்க்கையின் உச்சத்தில், அக்டோபர் 6, 1989 அன்று உச்ச நீதிமன்ற நீதிபதியாக நியமிக்கப்பட்டார். பதவியிலிருந்து இவர் பிப்ரவரி 14, 1994 அன்று ஓய்வு பெற்றார்.

## இறப்பு
8 மார்ச் 2025 அன்று, இராமசாமி தனது 96 வயதில் இறந்தார்.

## மேற்கோள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1929 பிறப்புகள்
பகுப்பு:2025 இறப்புகள்
தைட்டானியம்(IV) புளோரைடு

**தைட்டானியம்(IV) புளோரைடு** *(Titanium(IV) fluoride)* என்பது TiF4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் மற்றும் புளோரின்  தனிமங்கள் இணைந்து இச்சேர்மம் உருவாகிறது. வெண்மை நிறத்தில் காணப்படும் இத்திண்மம் ஒரு நீருறிஞ்சியாகும். பிற டெட்ரா ஆலைடுகளிலிருந்து மாறுபட்டு தைட்டானியம்(IV) புளோரைடு பல்பகுதிக் கட்டமைப்பை ஏற்கிறது. ஆனால் பிற டெட்ரா அலைகளுடன் ஒன்றுபட்டு ஒரு லூயிசு அமிலமாக தைட்டானியம்(IV) புளோரைடு செயல்படுகிறது. 

## தயாரிப்பு

பாரம்பரிய தயாரிப்பு முறையில் தைட்டானியம் டெட்ராகுளோரைடுடன் மிகையளவு ஐதரசன் புளோரைடைச் சேர்த்து  வினைபுரியச் செய்வதால் தைட்டானியம்(IV) புளோரைடு உருவாகிறது. 

:TiCl4  +  4 HF   →   TiF4  +  4 HCl 

பதங்கமாதல் முறையில் இச்சேர்மம் தூய்மையாக்கப்படுகிறது. பல்பகுதிக் கட்டமைப்பை  தலைகீழ் விரிசலாக்கும் செயல்முறை இத்தூய்மையாக்கலில் இடம்பெறுகிறது . தைட்டானியம் மையங்கள் எண்முகத் தோற்றம் கொண்டிருப்பதாக எக்சுகதிர் படிகவியல் ஆய்வுகள் தெரிவிக்கின்றன. ஆனால் வழக்கத்திற்கு மாறான நிரல் அமைப்பு முறையில் இவை இணைந்துள்ளன . 
TiF4 பல ஈந்தனைவிகளுடன் சேர்ந்து கூட்டு விளைபொருள்களைக் கொடுக்கிறது. forms adducts with many ligands. One example is சிசு-TiF4(MeCN)2 ஓர் உதாரணமாகும். அசிட்டோநைட்ரைலுடன் சேர்த்து வினைபுரியச் செய்வதால் இது தோன்றுகிறது . 
     
## மேற்கோள்கள்
 

பகுப்பு:தைட்டானியம்(IV) சேர்மங்கள்
பகுப்பு:தைட்டானியம் ஆலைடுகள்
பகுப்பு:புளோரைடுகள்
சம்பத்கிரி

**சம்பத்கிரி** (Sampathgiri) என்பது தமிழ்நாட்டின், திருவண்ணாமலை மாவட்டம், போளூரில் அமைந்துள்ள ஒரு மலை ஆகும். இந்த மலையில் நரசிம்மருக்கு கட்டப்பட்ட ஒரு தொன்மையான கோயில் உள்ளது.

பல பிரபலங்கள் இந்த கோயிலுக்கு வந்து வழிப்ட்டு, கோயிலை சீரமைக்க நிதியுதவி அளித்துள்ளனர். தமிழ்த் திரைப்பட நடிகர் சிவாஜி கணேசன் இந்த மலையில் உள்ள கோயிலை சீரமைக்க கனிசமான நிதி அளித்தார். அண்மையில் இந்த மலையை கிரிவலம் வர ஏதுவாக மலையைச் சுற்றி நகர நிர்வாகத்தில் சாலை அமைக்கப்பட்டது.
## மேற்கோள்கள்

பகுப்பு:திருவண்ணாமலை மாவட்ட மலைகள்
தைட்டனைல் சல்பேட்டு

**தைட்டனைல் சல்பேட்டு** *(Titanyl sulphate)* என்பது TiOSO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது வெண்மை நிறத்தில் காணப்படுகிறது. தைட்டானியம் டையாக்சைடுடன் புகையும் கந்தக அமிலத்தைச் சேர்த்து சூடுபடுத்துவதால் தைட்டனைல் சல்பேட்டு உருவாகிறது. நீரேறிய தைட்டானியம் டையாக்சைடு கூழ்மமாக இது நீராற்பகுப்பு அடைகிறது.  நான்முக கந்தகமும் எண்முக தைட்டானியம் மையங்களும் சேர்ந்த அடர் பலபடி வலையமைப்பை இச்சேர்மம் பெற்றுள்ளது. 

தைட்டானியத்துடன் இணைக்கப்பட்டுள்ள ஆறு ஈந்தணைவிகளும் நான்கு வேறுபட்ட சல்பேட்டு பகுதிக்கூறுகள் மற்றும் ஒரு ஆக்சைடு பாலத்திலிருந்து பெறப்பட்டவையாகும். இச்சேர்மத்தின் ஓர் ஒற்றை நீரேற்றும் அறியப்படுகிறது. இதுவும் நீரற்ற பொருள் போலவே தயார் செய்யப்படுகிறது. நீரேற்றில் ஒரு Ti-OS பிணைப்பு Ti-OH2 பிணைப்பால் மாற்றீடு செய்யப்படுகிறது 

. 

## மேற்கோள்கள்

பகுப்பு:தைட்டானியம் சேர்மங்கள்
பகுப்பு:சல்பேட்டுகள்
தைட்டனைல்

**தைட்டனைல்** *(Titanyl)* என்பது கனிம வேதியியலில் TiIVO என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழுவாகும். பல தைட்டானியம்(IV) ஆக்சைடு சேர்மங்களையும் அணைவுச் சேர்மங்களையும் குறிக்கவும் பொதுவாக இச்சொல் பயன்படுத்தப்படுகிறது. உதாரணமாக தைட்டனைல் சல்பேட்டும் பொட்டாசியம் தைட்டனைல் பாசுப்பேட்டும் Ti-O-Ti இணைப்புகளைக் கொண்ட TiIVO மையங்களைப் பெற்றுள்ளன. பலபடித்தான வினைவேக மாற்ற வினைகளில் தைட்டானியம்(IV) மையத்தின் மேற்பரப்பில் உள்ள விளிம்பு ஆக்சோ ஈந்தணைவியாக தைட்டானியம் கருதப்படுகிறது. மிகச்சில மூலக்கூற்று தைட்டனைல் அணைவுச் சேர்மங்களில் மட்டும் ஆக்சோ ஈந்தணைவி பாலம் அமைக்காமல் ஆனால் விளிம்பில் மட்டும் அமைந்திருக்கிறது . இதை முப்பிணைப்பு Ti≡O கொண்டிருப்பதாக விவரிக்கிறார்கள். 

## மேற்கோள்கள்

பகுப்பு:தைட்டானியம் சேர்மங்கள்
சாராடைட்டு

**சாராடைட்டு** *(Zaratite)* என்பது Ni3CO3(OH)4•4H2O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பிரகாசமான மரகத பச்சை நிறத்தில் தோற்றமளிக்கும்  நிக்கல் கார்பனேட்டு கனிமமாக இது வகைப்படுத்தப்படுகிறது. சம அளவு படிக அமைப்புத் திட்டத்தில்  பெருத்தது முதல் தகடுபோல படர்ந்த மார்பு போன்றும் நரம்பு நிரப்பிகள் போன்றும் படிகமாகிறது. இக்கனிமத்தின் ஒப்படர்த்தி அளவு 2.6 என்றும் மோவின் கடினத்தன்மை எண் 3 முதல் 3.5 என்றும் அறியப்படுகிறது. சாராடைட்டின் கட்டமைப்பில் பிளவு ஏதும் இல்லை மற்றும் நொறுங்கினால்  சங்குருவான முறிவும் ஏற்படுகிறது. எண்ணெய்ப்பசை முதல் பளபளப்பானவது வரையிலான ஒளிர்வை இது பெற்றுள்ளது.

பன்னாட்டு கனிமவியல் சங்கம் சாராடைட்டு  கனிமத்தை Zar என்ற குறியீட்டால் அடையாளப்படுத்துகிறது.

மீக்காரப் பாறைகள் பாம்புப்பாறைகளாக மாற்ரமடையும் காலத்தில் முதன்மையாக நிக்கல் மற்றும் இரும்பு தனிமங்களைக் கொண்டிருக்கும் குரோமைட்டு, பென்ட்லான்டைட்டு, பைரோடைட்டு, மில்லரைட்டு போன்ற கனிமங்கள் மாற்றமடைவதாலும், மேலும் இவை நீரேற்றம் அடைவதாலும் உருவாகும் இரண்டாம்நிலை அரிய கனிமம் சாராடைட்டு  ஆகும். NiCO3•6H2O, என்ற வாய்ப்பாட்டைக் கொண்ட எல்யெரைட்டு என்ற கனிம இதனோடு தொடர்புடைய கனிமமாகும்.   
 
எசுப்பானியா நாட்டில் உள்ள கலீசியா பகுதியில் இக்கனிமம் 1851 ஆம் ஆண்டு கண்டறியப்பட்டது. அந்நாட்டின் அரசியல் நிபுணரும் நாடக ஆசிரியருமான அன்டோனியோ கில் ஒய் சாரேட் (1793–1861) என்பவரின் நினைவாக கனிமத்திற்கு இப்பெயர் சூட்டப்பட்டது

## இதையும் காண்க
*நிக்கல்(II) கார்பனேட்டு.

## மேற்கோள்கள்

பகுப்பு:நிக்கல் கனிமங்கள்
பகுப்பு:கார்பனேட்டு கனிமங்கள்
பகுப்பு:கனசதுரக் கனிமங்கள்
பகுப்பு:நான்கு நீரேற்றுக் கனிமங்கள்
ஜென் குப்தா

ஜென் எனப்பட்ட **ஜெனிபெர் ஆன் குப்தா** *(Jennifer Ann Gupta)*  ஒரு பிரித்தானிய வானியலாளர் ஆவார். இவர் போர்ட்சுமவுத் பல்கலைக்கழக அறிவியல் பரப்புரையாளரும் ஆவார். இவர் *நாளைய உலகம்*  எனும் பிரித்தானிய ஒலிபரப்பு நிகழ்ச்சியில் தோன்றி உரை ஆற்றியுள்ளார்.

## கல்வி

குப்தா வின்செசுட்டரில் பிறந்து வளர்ந்தார். இவர் தன் முதனிலைக் கல்வியை பீட்டர்சு சைமாண்டு ஆறாம் படிவக் கல்லூரியில் முடித்தார்.  இவர் மான்செசுட்டர் பல்கலைக்கழகத்தில் முதுவர் பட்டம் பெற்றார். அப்பல்கலைக்கழக்த்தின் ஜோடுரெல் பாங்க் வானியற்பியல் நோக்கீட்டகத்தில் முனைவர் பட்டம் 2012 இல் பெற்றுள்ளார் Jodrell Bank Centre for Astrophysics]].  இவரது முனைவர் பட்ட ஆய்வுரை  "பெர்மி காலகட்ட செறிகதிர் முனைவுறு பால்வெளிக் கரு சார்ந்த பல் அளைநீள ஆய்வு (Multiwavelength Studies of Radio-loud Active Galactic Nuclei in the Fermi Era)"  என்பதாகும்.

## வாழ்க்கைப்பணி

இவர் தன் முனைவர் பட்ட ஆய்வின்போதே அறிவியலில் பரப்புரைப் பணியைத் தொடங்கிவிட்டார். இவர் நகைச்சுவை சார்ந்த இணைய ஒலிபரப்பில் பெரும்பணி ஆற்றியுள்ளார்.  இவர் மான்செசுட்டர் பிரைட் குழுவரங்கில் வானியல் சார்ந்த ஊக்கமூட்டும் பல் நகைச்சுவைக் காட்சிகளை நடித்துக் காட்டியுள்ளார்.  இதேபோல இலண்டன் புளூம்சுபரி அரங்கிலும் நகைச்சுவைக் காட்சிகளை நடித்துக் காட்டியுள்ளார். அந்த ஆண்டே இவர் ஒரே நாளில் ஏழு மெர்லின் தொலைநோக்கிகளைக் காண சாலைப்பயணம் மேற்கொண்டு முடித்துள்ளார். இவர் பிரித்தானிய இயற்பியல் ஆசிரியர்களுக்கு பயிற்சி தந்துள்ளார்.  இவர் பிரித்தானிய ஒலிபரப்புக் குழுமத்தின் *நாளைய உலகம்* நிகழ்ச்சியின் பலபகுதிகளுக்கு இணைவிருந்தோம்புநராக இருந்துள்ளார்.

இவர் 2016 இல் அரசு வானியல் கழகத்தின் வானியலில் மகளிர் விழா ஓவியத் தொடர்களில் தோன்றியுள்ளார்.  அதே ஆண்டில் இவர் அழைப்பின்பேரில் அரசு நிறுவனத்தில் " கண்ணுக்குப் புலப்படாத இரவு வானம் (The invisible night sky)" எனும் தலைப்பில் அரியதொரு உரையாற்றியுள்ளார். இவர் தென்கிழக்கு இங்கிலாந்தில் வானியல் கழகங்களின் சார்பில் பல உரைகள் ஆற்றியுள்ளார்.  இவர் 2015 இல் வரலாற்றுப் புகழ்வாய்ந்த போர்ட்சுமவுத் துறைமுகத்தில் நேரடி விண்மீன்காணல் திட்டத்துக்கு ஏற்பாடு செய்து ஓம்புநராக இருந்தார்.

இவர் பொதுமக்களுக்கான வானியல் உரைகள் மட்டுமன்றி, அறிவியல் நகைச்சுவை நிகழ்ச்சிகளிலும் ஈடுபட்டுள்ளார். அதே ஆண்டில் இவர் துல்லியமற்ற அறிவியல் கோட்பாடுகளால் முறையாக விவாதம் நடத்திய பாஃபெசுட்டு விழாவையும் விருந்தோம்பினார்.  இவர் செல்டம் சீரியுசு ( *Seldom Sirius*) எனும் வானியல் இணைய ஒலிபரப்பு நிகழ்ச்சியின் நிறுவனரும் இணையோம்புநரும் ஆவார்.

இவர்  2011 இல்  நான் ஓர் அறிவியலாளர் ஆவேன். இங்கிருந்து எனை வெளியேற்றுங்கள்!  என்ற  நிகழ்ச்சியில் வெற்றிபெற்றார்.  இவர் 2012 இல் போர்ட்சுமவுத் பல்கலைக்கழகத்தின் அண்டவியல், ஈர்ப்பு நிறுவனத்தில் சேர்ந்தார். இங்கு பரப்புரைக்கும் மக்கள் தொடர்புக்கும் மதிப்பீட்டுக்கும் இவர் பொறுப்பாளர் ஆவார்.  இவர் ஒவ்வோராண்டும் 10,000 பள்ளி மாணவர்களுடனும் பொது உறுப்பினர்களுடன் பணிசெய்கிறார்.

## மேற்கோள்கள்

## வெளி இணைப்புகள்

* 

பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:வாழும் மக்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பெண் வானியலாளர்கள்
சுசானா இலிசானோ

**எசுதெல்லா சுசானா இலிசானோ சோபெரோன்** *(Estela Susana Lizano Soberón)* (பிறப்பு: மார்ச்சு 29, 1957)  ஒரு மெக்சிகோ வானியற்பியலாளரும் ஆராய்ச்சியாளரும் ஆவார். இவர் விண்மீன் உருவாக்கக் கோட்பாட்டு ஆய்வில் சிறப்புப் புலமை பெற்றவர் ஆவார்.

## கல்வியும் ஆசிரியப் பணியும்

## கல்விப்பணியும் ஆராய்ச்சியும்

## வெளியீடுகள்

இவர் பல மக்களுக்கான அறிவியல் கட்டுரைகளும் பல நூல்களின் இயல்களும் எழுதியுள்ளார். இவை 5500 தடவை மேற்கோளாகச் சுட்டப்பட்டுள்ளன. அவற்றில் சில பின்வருமாறு:

* "Formation of stars in molecular clouds" in *Formación estelar* of UNAM and the Fondo de Cultura Económica in 1996
* "Astronomy in Mexico in the 21st Century" in the *Estado actual y prospectiva de la ciencia en México* of the Mexican Academy of Sciences in 2003
* "The Formation of Stars and Planets" in *Siete problemas de la astronomía contemporánea* of the National College in 2004
* "How are the Stars Formed?" in *Aportaciones científicas y humanísticas en el siglo XX* of the Mexican Academy of Sciences in 2008

## தகைமைகளும் விருதுகளும்
* மேரி எலிசபெது உகுள் ஆராய்ச்சி விருது,  பெர்க்கேலி கலிபோர்னியா பல்கலைக்கழக வானியல் துறை,  1986
* அறிவியல் ஆராய்ச்சி விருது, துல்லிய அறிவியல் புலங்கள் ,  மெக்சிகோ அறிவியல் கல்விக்கழகம்,  1996
* துல்லிய அறிவியல் புலங்கள்  ஆராய்ச்சி இளங்கல்வியாளருக்கு UNAM  வழங்கும்  தேசியப் பல்கலைக்கழகத் தகைமை, 1996
* குகன்கீம் ஆய்வுநல்கை,  ஜான் சைமன் குகன்கீம் நினைவு அறக்கட்டளை,  (1998–1999)
* அறிவியல் ஆராய்ச்சிக்கான விருது,  மெக்சிகோ இயற்பியல் கழகம்,  2001
* அறிவியல், மாந்தவியல் ஆராய்ச்சி விருது,  மெக்சிகோ அரசு அறிவியல் தொழில்நுட்ப மன்றம்,  2006
*மார்க்கோசு மொழ்சின்சுகி பதக்கம்,  UNAM  இயற்பியல் நிறுவனம்,  2010
* இயற்பியல், கணிதவியல், இயற்கை அறிவியல் புலங்களுக்காக மெக்சிகோ பொதுக் கல்விச் செயலகம் வழங்கும்  கலை, அறிவியலுக்கான தேசியப் பரிசு,  2012.
## மேற்கோள்கள்

## வெளி இணைப்புகள்
* [ftp://ftp.crya.unam.mx/pub/lizano/PAPIIT/cvlizano.pdf Curriculum Vitae] at UNAM CRyA 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:மெக்சிகோ வானியற்பியலாளர்கள்
பகுப்பு:மெக்சிகோ இயற்பியலாளர்கள்
பகுப்பு:மெக்சிகோ வானியலாளர்கள்
பகுப்பு:மெக்சிகோ பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
தைட்டானியம் டெட்ராபுரோமைடு

**தைட்டானியம் டெட்ராபுரோமைடு** *(Titanium tetrabromide)* என்பது TiBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இடைநிலை உலோக புரோமைடுகளில் அதிகமாக ஆவியாகக் கூடிய புரோமைடாக இது கருதப்படுகிறது. தைட்டானியம் டெட்ராகுளோரைடு, தைட்டானியம் டெட்ரா அயோடைடு ஆகிய சேர்மங்கள் பெற்றுள்ள  பண்புகளின் சராசரி பண்புகளை தைட்டானியம் டெட்ராபுரோமைடு பெற்றுள்ளது. உயர் லூயிசு அமிலப்பண்பும், முனைவற்ற கரிமக் கரைப்பான்களில் அதிகமாகக் கரைவதும் இந்த  நான்கு ஒருங்கிணைவுகள் கொண்ட Ti (IV) இன வேதிச்சேர்மங்கள் இனத்தின் சில முக்கிய பண்புகளாகக் கருதப்படுகின்றன. TiBr4 சேர்மம் டையா காந்தப்பண்பு கொண்டதாகும்.  இது உலோக மையத்தின் d0 அமைப்பை பிரதிபலிக்கிறது .

## தயாரிப்பும் கட்டமைப்பும்

இந்த நான்கு ஒருங்கிணைவு அணைவுச் சேர்மம் நான்முக வடிவத்தை ஏற்றுக்கொள்கிறது. இதை  பல வழிமுறைகளில் தயாரிக்க முடியும்.
 
#தனிமங்களிலிருந்து தயாரிக்கலாம்.
#தைட்டானியம் டையாக்சைடுடன் கார்பன் மற்றும் புரோமின் (கிரால் செயல்முறை) சேர்த்து வினைபுரியச் செய்வதன் வழியாகத் தயாரிக்கலாம். 
#தைட்டானியம் டெட்ராகுளோரைடுடன் ஐதரசன் புரோமைடு சேர்த்து வினைபுரியச் செய்தும் தயாரிக்கலாம். 

## வினைகள்

TiBr4(THF)2 மற்றும்  [TiBr5]−.  [TiBr5]−  போன்ற கூட்டு விளைபொருட்களை   2-மெத்தில்பிரிடின் போன்ற பெரிய ஈந்தணைவி வழங்கிகளுடன் சேர்ந்து தைட்டானியம் டெட்ராபுரோமைடு உருவாக்குகிறது. ஐந்து ஒருங்கிணைவுகள் கொண்ட வடிவமான TiBr4(2-மெத்தில்பிரிடின்) முக்கோண இரட்டைப்பட்டைக்கூம்பு வடிவில் உள்ளது. இதில் பிரிடின் மத்தியகோட்டுத்தளத்தில் அமைந்துள்ளது . 
கரிமத் தொகுப்பு வினைகளில் தைட்டானியம் டெட்ராபுரோமைடு ஒரு லூயிசு அமில வினையூக்கியாகப் பயன்படுத்தப்படுகிறது . 

தைட்டானியத்தின் டெட்ராபுரோமைடும் டெட்ராகுளோரைடும் வினைபுரிந்து கலப்பு டெட்ரா ஆலைடுகளை TiBr4−xClx (x = 0-4) உருவாக்குகின்றன. இந்த மறுபகிர்வு வினையின் வினை வழிமுறை உறுதியில்லாததாகும்.  முன்மொழியப்படும் ஒரு பாதையும் இருபடிகளின் இடைநிலைகளை அழைக்கிறது . 

## பாதுகாப்பு

எளிதில் நீராற்பகுப்பு அடைந்து ஐதரசன் புரோமைடை வெளிவிடுவதால் இச்சேர்மம் அபாயத்தை விளைவிக்கும் சேர்மமாகக் கருதப்படுகிறது. 
  
## மேற்கோள்கள்

பகுப்பு:புரோமைடுகள்
பகுப்பு:தைட்டானியம் ஆலைடுகள்
பகுப்பு:தைட்டானியம்(IV) சேர்மங்கள்
பகுப்பு:புரோமின் சேர்மங்கள்
மாங்கனோவன் கால்சைட்டு

**மாங்கனோவன் கால்சைட்டு** *(Manganoan calcite)* என்பது பல்வேறுபட்ட கால்சைட்டுகள் நிறைந்துள்ள மாங்கனீசுக் கனிமமாகும். இக்கனிமத்தை மாங்கனோ கால்சைட்டு என்ற பெயராலும் அழைக்கிறார்கள். கனிமத்தில் இடம்பெற்றுள்ள கால்சைட்டுகள் இக்கனிமத்திற்கு இளஞ்சிவப்பு நிறத்தை அளிக்கின்றன . (Ca,Mn)CO3 என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது.  
சிலோவாக்கியா குடியரசின் பன்சுகா சிடியாவ்நிக்கா சுரங்க மாவட்டத்தில் முதன் முதலாக இது கண்டுபிடிக்கப்பட்டு  வெளியிடப்பட்டது, ஆனால் இக்கனிம உலகெங்கிலும் பரவலாகக் காணப்படுகிறது.    நைகா, சிகுவாகுவா, மெக்சிக்கோ, வாள்களின் குகை எனப்படும் பகுதி மற்றும் பல்கேரியா போன்ற இடங்கள் குறிப்பிடத்தக்கவையாகும்.
 
மாங்கனோவன் கால்சைட்டு சில நேரங்களில் ரோடோகுரோசைட்டு கனிமத்துடன் சேர்த்து  குழப்பிக் கொள்ளப்படுகிறது.  மாங்கனோவன் கால்சைட்டு கனிமத்திலுள்ள மாங்கனீசின் அளவு இடத்திற்கு இடம் மாறுபடுகிறது. மாங்கனோவன் கால்சைட்டும் ரோடோகுரோசைட்டும் சேர்ந்து பல்வேறு வகையான திண்ம கரைசல்களை உருவாக்குகின்றன. இதனால்அதிக விகிதத்தில் மாங்கனீசு நிறைந்து கனிமத்தின் நிறம் சிவப்பாக மாறுகிறது. 

## மேற்கோள்கள்
 
## புற இணைப்புகள்
*Photo of Manganoan Calcite at the University of Delaware
*Manganoan Calcite Gallery

பகுப்பு:கால்சியம் கனிமங்கள்
பகுப்பு:கார்பனேட்டு கனிமங்கள்
பகுப்பு:மாங்கனீசு கனிமங்கள்
அப்துல்லா குல் இடைமாற்றுசந்தி

**அப்துல்லா குல் இடைமாற்றுசந்தி** *(Abdullah Gul Interchange)* என்பது பாக்கித்தான் நாட்டிலுள்ள லாகூர் நகர சுற்றுவட்டப் பாதையில் அமைந்திருக்கும் ஒரு சாலைகள் சந்திப்பு பகுதியாகும். துருக்கி நாட்டின் குடியரசுத்தலைவர் அப்துல்லா குல் நினைவாக இப்பகுதிக்கு அப்துல்லா குல் இடைமாற்றுசந்தி எனப்பெயரிடப்பட்டது. லாகூர் நகரில் உள்ள அல்லாமா இக்பால் அனைத்துலக  விமான நிலையத்திற்குச் செல்லும் வழியில் இச்சந்தி அமைந்துள்ளது. அப்துல்லா குல் இடைமாற்றுசந்தி 2010 ஆம் ஆண்டு ஏப்ரல் 1 ஆம் நாளில் திறக்கப்பட்டது. ஏழே மாத காலப்பகுதியில்  2,275 மில்லியன் செலவில் இச்சந்தி கட்டிமுடிக்கப்பட்டு சாதனைக்குள்ளானது.
பாக்கித்தான் பிரதமர் சையத் யூசுப் ரசா கிலானி மற்றும் பஞ்சாப் மாநில முதலமைச்சர் மியான் முகமது சாபாசு செரீப் ஆகியோர் தொடக்க விழாவில் கலந்து கொண்டனர். ஒப்பந்தக்காரர்களால் நிறைவேற்றப்பட்ட மிகச்சிறந்த வேலைத்திட்டம் இச்சந்தி என விழா  பிரமுகர்கள் பாராட்டுகளை அளித்தனர் .  முன்னதாக 2010 ஆம் ஆண்டில் மார்ச் மாதம் 16 அன்று பஞ்சாப் முதலமைச்சர் ஒரு முன்னோடித் திறப்புவிழா  நிகழ்ச்சியை நடத்தியிருந்தார். 
## கட்டுமான விவரங்கள்

## மேற்கோள்கள்

## புற இணைப்புகள்
* World News
* LAHORE: Prime Minister Syed Yousuf Raza Gilani, Turkish President H.E Abdullah Gul in a group photograph with Pak-Turk school children after inaugurating Abdullah Gul Interchange 
* Daily Times - Leading News Resource of Pakistan
* Lahore Ring Road Project – Help Us Build This Post : ALL THINGS PAKISTAN
* Habib Construction Services 
* HCS - News 
* NESPAK :: News Detail 

பகுப்பு:பாக்கித்தானிலுள்ள பாலங்கள்
புது ஆத்தூர்

**புது ஆத்தூர்** (ஆங்கிலம்:Pudu Athur) என்பது தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் இருக்கும் ஒரு கிராமம் ஆகும். இதற்கு ஈச்சம்பட்டி என்ற பெயரும் உண்டு. இதன் ஒரு பகுதி அருகில் உள்ள குரும்பலூர் பேரூராட்சியைச் சேர்ந்தது; மற்றொரு பகுதி அருகில் உள்ள லாடபுரம் என்ற ஊராட்சியைச் சார்ந்தது. இதன் அமைவிடம் கூகுள் வரைபடத்தில் 11°13'26.6"N 78°46'20.1"E

## மக்கள் வகையினர்

புது ஆத்தூர் 1967ல் சட்டமன்ற உறுப்பினர் மணியின் பேரன் முன்னாள் சடடமன்ற உறுப்பினர் காட்டுக்குளம் கார்த்திகேயன் ஆகியோர் பிறந்த ஊர்

## நீர் ஆதாரம்

## மக்களின் பொருளாதாரம்

## மக்களின் கல்வி நிலை

## விவசாயம்

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
மக்னீசியம் பார்மேட்டு

**மக்னீசியம் பார்மேட்டு** *(Magnesium formate)* என்பது Mg(HCO2)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பார்மிக் அமிலத்தினுடைய மக்னீசியம் உப்பு மக்னீசியம் பார்மேட்டு என்று அழைக்கப்படுகிறது. மக்னீசியம் ஆக்சைடுடன் பார்மிக் அமிலம் வினைபுரிவதால் இவ்வுப்பு உருவாகிறது. மக்னீசியம் பார்மேட்டு சேர்மக்கரைசலை படிகமாக்குவதால் இருநீரேற்று உருவாகிறது . 
  
## மேற்கோள்கள்
 

.

பகுப்பு:மக்னீசியம் சேர்மங்கள்
பகுப்பு:பார்மேட்டுகள்
மக்னீசியம் கிளைசினேட்டு

**மக்னீசியம் கிளைசினேட்டு** *(Magnesium glycinate)* என்பது C4H8MgN2O   என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கிளைசினுடைய மக்னீசியம் உப்பு  மக்னீசியம் கிளைசினேட்டு என்று அழைக்கப்படுகிறது. மக்னீசியம் டைகிளைசினேட்டு என்றும் மக்னீசியம் பைகிளைசினேட்டு என்றும் இச்சேர்மத்தை பெயரிட்டு அழைக்கிறார்கள். ஒரு மக்னீசியம் மூலக்கூறும் இரண்டு கிளைசின் மூலக்கூறுகளும் சேர்ந்து மக்னீசியம் கிளைசினேட்டு உருவாகிறது. உணவுக் கூட்டுசேர் பொருளாக இதைப் பயன்படுத்துகின்றனர் . நிறை அளவில் 14.1% தனிமநிலை மக்னீசியத்தை இச்சேர்மம் கொண்டுள்ளது. இந்தக் கணக்கீட்டின் அடிப்படையில் நோக்கினால் 709 மில்லிகிராம் மக்னீசியம் கிளைசினேட்டில் 100 மி.கி மக்னீசியம் அடங்கியுள்ளதாகக் கூறப்படுகிறது.
 
## பயன்கள்
குடல் வெட்டல் அல்லது கர்ப்பத் தூண்டலால் ஏற்படும் தசைப்பிடிப்பு.  ஆகிய நோய்களுக்கான சிகிச்சையில் இச்சேர்மம் பொருந்துமா என ஆராயப்பட்டு வருகிறது  
## மேற்கோள்கள்

.

பகுப்பு:மக்னீசியம் சேர்மங்கள்
பகுப்பு:கிளைசினேட்டுகள்
மக்னீசியம் இரும்பு எக்சா ஐதரைடு

**மக்னீசியம் இரும்பு எக்சா ஐதரைடு** *(Magnesium  iron hexahydride)*   என்பது Mg2FeH6   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் டயாகாந்தப்பண்பு கொண்ட திண்மமான இச்சேர்மம் உலர் காற்றில் நிலைப்புத்தன்மையுடன் காணப்படுகிறது. உயர் அழுத்தத்தில் உள்ள ஐதரசனில் தூளாகக் கலக்கப்பட்ட மக்னீசியம் மற்றும் இரும்பு தனிமங்களின் கலவையை சூடுபடுத்தி மக்னீசியம் இரும்பு எக்சா ஐதரைடு தயாரிக்கப்படுகிறது :

:2 Mg  +  Fe  +  3 H2   →   Mg2FeH6. 

## கட்டமைப்பு

K2PtCl6 சேர்மத்துடன் இச்சேர்மம் சமவுருவக் கட்டமைப்பைக் கொண்டுள்ளது. அதாவது, அவற்றின் இணைப்பிகளும் கட்டமைப்புகளும் ஒரேமாதிரியாக இருக்கின்றன. [FeH6]4− மையம் 1.56 Å  என்ற அளவில் Fe-H பிணைப்பு இடைவெளி  கொண்ட எண்முக மூலக்கூற்று வடிவத்தை ஏற்றுக்கொள்கிறது. Mg2 + மையங்கள் 2.38 Å என்ற தொலைவை Mg-H பிணைப்பு இடைவெளியாகக் கொண்டு எண் கோணத்தின் முகப்புகளுடன் பிணைக்கப்பட்டுள்ளன. மேலும், [RuH6]4−, [OsH6]4− மற்றும் [PtH6]2− உள்ளிட்ட எதிர்மின் அயனிகளைக் கொண்ட தொடர்புடைய பல சேர்மங்கள் அறியப்படுகின்றன . 

## கரையும் வழிப்பெறுதிகள்

சாதாரணக் கரைப்பான்களில் Mg2FeH6 கரையாது என்றபோதிலும் தொடர்புடைய சில சேர்மங்கள் கரைகின்றன. உதாரணமாக தொடர்புடைய Mg4Br4(THF)4FeH6 .என்ற உப்பு தொடர்புடைய ஆல்காக்சைடுகள் போல கரைகிறது. ஐதரைடு ஈந்தணைவிகள் சயனைடுகளைக் காட்டிலும் பலவீனமான படிகப் புலத்தை வெளிப்படுத்துகின்றன என்பதை அச்சேர்மங்களைப் பற்றிய கணக்கீடுகள் தெரிவிக்கின்றன . 
  
## மேற்கோள்கள்
 

பகுப்பு:மக்னீசியம் சேர்மங்கள்
பகுப்பு:உலோக ஐதரைடுகள்
பகுப்பு:இரும்பு அணைவுச் சேர்மங்கள்
பகுப்பு:இரும்பு(II) சேர்மங்கள்
சுசான்னி இம்பர்

**சுசான்னி (சுசீ) இம்பர்** *(Suzanne (Suzie) Imber)* (பிறப்பு: மே 1983) இலைசெசுட்டர் பலகலைக்கழக்க் கோள் அறிவியலாளர் ஆவார். இவர் 2017 இல் பிரித்தானிய அலைவரிசை-2 இன் *Astronauts, Do You Have What It Takes?* எனும் தொலைக்காட்சி நிகழ்ச்சியினை வென்றார்.

## கல்வி

இம்பர் பக்கிங்காம்சயரில் உள்ள அய்லேசுபரியில் பிறந்தார்.  இவர் எர்ட்போர்டுசயரில் உள்ள பெர்க்காம்சுடெடு பள்ளியில் படித்தார். அப்போது அண்டார்க்டிக்கின் 20 ஆம் நூற்றாண்டுத் தேட்டக் கதைகள் மிகவும் கவர்ந்துள்ளன. இவர் 2000 இல் இலாக்ரோசி தகைமையை வென்றார்.  இவர் இலண்டன் இம்பீரியல் கல்லூரியில் இயRபியல் படித்து 2005 இல் பட்டம் பெற்றார். She captained the Imperial College London Lacrosse team and went on to play for the England under-21s. இவர் தன் முனைவர் பட்டத்தை 2008 இல் இலைசெசுட்டர் பல்கலைக்கழகத்தில் முடித்தார். இவரது ஆய்வுரை, * வடப்புறக் கோளிடையில் காந்தப் புல இடைவெளிகளில் அமையும் காந்தக் கடப்பு மீளிணைவு சார்ந்த அந்தியொளி, மின்னணு மண்டில பாய்வு அளவீடுகள் (Auroral and Ionospheric Flow Measurements of Magnetopause Reconnection during Intervals of Northward Interplanetary Magnetic Field)*  என்பதாகும்.

## ஆராய்ச்சியும் பணியும்

இம்பர் நாசா ஆராய்ச்சி அறிவியலாளராக 2008 இல் கோடார்டு விண்வெளிப் பறப்பு மையத்தில் சேர்ந்தார்.  இங்கு இவர் எப்படி சூரியக் காற்ரின் ஆற்றலும் உந்தமும் புவியின் காந்தப் புலங்களுக்கு கடத்தப்படுகின்றன என்பதை ஆய்வு செய்தார். இவரது மேற்பார்வையாளரும் வழிகாடியுமாக ஜிம் சுலாவின் விளங்கினார். அவரும் அறிவன் மெசெஞ்சர் இலக்குத் திட்டத்தில் ஈடுபட்டவர் ஆவார்

இவர் 2011 இல் இலைசெசுட்டர் பல்கலைக்கழகத்துக்குத் திரும்பிவந்து  முதுமுனைவர் ஆராய்ச்சி உதவியாளராகச் சேர்ந்தார். இவருக்கு  2014 இல் இலிவர்குல்மே அறக்கட்டளையின் ஆய்வுநல்கை, "கடுங்காற்றுகள் அறிவன் கோள் காந்தக் கோளத்தையும் அதிரச் செய்கின்றன (Rough Winds do Shake the Magnetosphere of Mercury)" எனும் தலைப்பில் ஆய்வு செய்ய வழங்கப்பட்டது. இவர் 2018 அக்தோபரில் ஏவப்படவுள்ள, ஐரோப்பிய விண்வெளி முகமையின் அடுத்த பெபிகொலம்போ எனும் அறிவன் இலக்குத் திட்டக் கருவி வடிவமைப்பில் ஈடுபட்டுள்ளார்.  இவர் அறிவன் (புதன்) கோளின் காந்தக் கோளத்தையும் ஆய்வு செய்கிறார்.

இவர் 2017 இல் பிரித்தானிய அலைவரிசை-2 இன் *Astronauts, Do You Have What It Takes?* எனும் தொலைக்காட்சி நிகழ்ச்சிக்குத் தேர்வு செய்யப்பட்டார்.  இவர பல அறைகூவல்களைச் சந்தித்துள்ளார். இவற்றில் ஒன்று, ஐந்து மடங்கு ஈர்ப்பில் உள்ள மையவிலக்கியில் உருசிய மொழியைப் பேசியுள்ளார்; அடுத்து கடலடிப் பயிற்சி ஏந்தமைப்பின் நெருக்கடிநிலை செயல்முறைகளில் கலந்துகொண்டுள்ளார். மேலும் இவர் தன் குருதிப் பதக்கூறுகளை தனே எடுத்துள்ளார்.  இவர் போட்டியில் வெற்றிபெற்று ஐரோப்பிய விண்வெளி முகமையில் சேர கிறிசு ஏடுபீல்டின் பரிந்துரையைப் பெற்றுள்ளார். வெற்றி பெற்றதும், இம்பர் பல மக்கள் பரப்புரைகளில் ஈடுபட்டு அவர்களுக்கு விண்வெளி அறிவியலில் விழிப்புணர்வையும் ஆர்வத்தையும் மேம்படுத்தியுள்ளார்.

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:வானியற்பியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் விண்வெளி அறிவியலாளர்கள்
பகுப்பு:விண்வெளி அறிவியலாளர்கள்
பகுப்பு:பெண் கோள் அறிவியலாளர்கள்
வினைல்பெரோசீன்

**வினைல்பெரோசீன்** *(Vinylferrocene)* என்பது C5H5)Fe(C5H4CH=CH2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோகச் சேர்மமாகும். இதுவொரு பெரோசீன் வழிப்பெறுதி சேர்மமாகும். இச்சேர்மத்தில் ஒவி வினைல் குழு ஒரு வளையபென்டாடையீனைல் ஈந்தணைவியுடன் இணைக்கப்பட்டுள்ளது. பெரோசீனை ஒத்த வரிசை சிடைரீனைப் போல இதுவும் சில பல்பெரோசீன்கள் தயாரிப்பில் முன்னோடியாக திகழ்கிறது . ஆரஞ்சு, நிறத்தில் காற்றில் நிலைப்புத்தன்மையும் எண்ணெய்ப் பசை கொண்டதாகவும் முனைவற்ற கரிமக் கரைப்பான்களில் கரையக்கூடியதாகவும் வினைல்பெரோசீன் உள்ளது.  
  
அசிட்டைல்பெரோசீனிலிருந்து கிடைக்கும் α-ஐதராக்சைல்யெத்தில்பெரோசீன் சேர்மத்தை நீர்நீக்க வினைக்கு உட்படுத்தி வினைல்பெரோசீனைத் தயாரிக்கலாம் . 
 
## மேற்கோள்கள்
 

.

பகுப்பு:பெரோசீன்கள்
அனுராக் ஆனந்த்

**அனுராக் ஆனந்த் (Anurag Anand)** (பிறப்பு: நவம்பர் 2, 1978 ) என்பவர் இந்திய எழுத்தாளர் ஆவார்.இவர் சுயமுன்னேற்றம் , புனைவு  மற்றும் வரலாற்று புனைவு வகைகளில் பல பிரபலமான நூல்களை எழுதியுள்ளார். மேலும் இவர் மருந்துகள், அதிவேகமாக நுகரும் நுகர்வோர் பொருட்கள் மற்றும் நிதிச் சேவைகள் போன்ற வணிக துறைகளிலும் பணியாற்றி வருகிறார்.

## கல்வி
இவர் டார்ஜிலிங் மாவட்டம் குர்சியாங்கில் துவக்கக்கல்வி பயின்றார். பின்பு ஆனந்த் புதுதில்லி சென்றார்.1996 இல் புதுதில்லியில் உள்ள பொதுப்பள்ளியில் பள்ளிக்கல்வி பயின்றார். தில்லி பல்கலைக்கழகத்தில் இளங்கலை பொருளியல் பயின்றார்.

## நூற்பட்டியல்

### புனைவிலி

**பில்லர்ஸாஃப் சக்சஸ் (வெற்றியின் அடிப்படை)  (2004)*
**கார்பரேட் மந்த்ராஸ் (வணிக மந்திரங்கள்) (2007)*

### புனைவு

**டிக் டாக்  (2009); *
**தெ குவெஸ்ட் ஆஃப் நத்திங்  (2010); *
* *ரியாலிட்டி பைட்ஸ்* (2011); 
* *தெ லெஜண்ட் ஆஃப் அமரபள்ளி*  (2012); 
* *டேட்டூஸ் அண்ட்டபூஸ்* (2009); 
* *வேர் தெ ரைன்போ (வானவில் எங்கே* *(2013); *

## சான்றுகள்



## வெளியிணைப்புகள்

* அதிகாரப்பூர்வ வலைத்தளம்
* அதிகாரப்பூர்வ யூடியுப் வலைத்தளம்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:பீகார் நபர்கள்
பகுப்பு:ஆங்கில எழுத்தாளர்கள்
முனைக்காடு

**முனைக்காடு** இலங்கை, கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது தென்மேற்கு பட்டிப்பளை பிரதேச செயலாளர் பிரிவுக்குற்பட்ட மிகப்பெரிய கிராமம் ஆகும்.

இக்கிராமத்தின் முக்கிய தொழில்களில் வேளாண்மை, மீன்பிடிப்பு ஆகியன முக்கியப் பங்கு வகிக்கின்றது.

## பாடசாலைகள்
*முனைக்காடு விவேகானந்தா வித்தியாலயம்

## கோயில்கள்
*வீரபத்திரசுவாமி ஆலயம்
*கொட்டாம்புலைப் பிள்ளையார்
*முத்துமாரியம்மன் ஆலயம்
*நாகலிங்கேஸ்வரர் ஆலயம்
*சித்திவிநாயகர்
*கண்ணகியம்மன் ஆலயம் காணப்படுகிறது.

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சாம்பல்தலை ஆலா

**சாம்பல் தலை ஆலா** (**lesser noddy** (*Anous tenuirostris*, also known as the **sooty noddy)**), என்பது நீள் சிறகு கடற்பறவை குடும்பத்தைச் சேர்ந்த ஒரு  கடற்பறவை ஆகும். இப்பறவையானது  கொமொரோசு, கென்யா, லைபீரியா, இந்தியா, மாலைத்தீவுகள், மொரிசியசு, சீசெல்சு, இலங்கை and ஐக்கிய அரபு அமீரகம் போன்ற நாடுகளின் கடல்சார்ந்த பகுதிகளில் காணப்படுகிறது.

சாம்பல் தலை ஆலா பறவை ஒரு காலத்தில் கருந்தலை ஆலாவின்  (Anous minutus) துணையினமாக கருதப்பட்டது.   2016 ஆம் ஆண்டு வெளியாற மூலக்கூறு பைலோஜெனிக் ஆய்வின் மூலம் இரண்டு இனங்களுக்கிடையிலான நெருங்கிய உறவு உள்ளது உறுதிப்படுத்தப்பட்டது.

## விளக்கம்
சாம்பல்தலை ஆலா 30–34 செ.மீ  (12–13 அங்குலம்) நீளம் கொண்டது. இதன் இறகானது 58–63 செமீ (23–25 அங்குலம்)  என்ற அளவில் இருக்கும். உடல் எடை  97–120 கிலோ இருக்கும். இதன் சிறகுகள் பழுப்புகலந்த கரிய நிறம் கொண்டது. இதன் நெற்றியும், தலை உச்சியும் மங்கிய நிறம் கொண்டு இருக்கும். இதன் அலகானது கரிய நிறத்தில் உளி போன்று காணப்படும்.

## மேற்கோள்கள்

பகுப்பு:இந்தியப் பறவைகள்
பகுப்பு:தமிழ்நாட்டுப் பறவைகள்
பகுப்பு:மாலத்தீவுப் பறவைகள்
பகுப்பு:ஆலா
குரவில் தமிழ் வித்தியாலயம்

**குரவில் தமிழ் வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில்  பரந்தன் முல்லைத்தீவு வீதியில் 25ஆவது கிலோமீட்டர் கல்லிலிருந்து (A35) தெற்குத்திசையில் 3 கிலோமீட்டர் தூரத்தில் அமைந்துள்ள அரசினர் தமிழ்க் கலவன் பாடசாலையாகும். இங்கு தரம் 1 இலிருந்து தரம் 11 வரை மாணவர்கள் பயில்கின்றனர். 2018 ஆம் ஆண்டு வடமாகாணசபை உறுப்பினர் கௌரவ ஆண்டியையா - புவனேஸ்வரன் அவர்களின் நிதி ஒதுக்கீட்டில் இப்பாடசாலைக்கான ஒரு திறன் வகுப்பறை அமைத்துக்கொடுக்கப்பட்டது.

## வரலாறு
இப்பாடசாலை 1997 இல் 10 மாணவர்களுடனும் 2 தொண்டர் ஆசிரியர்களுடனும் ஆரம்பிக்கப்பட்டது. 2006 ஆம் ஆண்டு முந்நூறு வரையிலான மாணவர்களுடன் வளர்ச்சி கண்டது.  

## அதிபர்கள்

*செல்லையா மேகநாதன் (1997-2015)
*மங்களேஸ்வரன் (2016)
*தாமோரதம்பிள்ளை மங்களரூபன்(2017)
*சிவபாதம் மோகஜீவன்(2017 இலிருந்து)

## பாடசாலைக்கீதம்
**பல்லவி**
குரவில் தமிழ் வித்தியாலயம்
குவலயம் புகழ்ந்திட வாழ்க
குரவில் விளையும் கொழுநெல்லும் வாழையும்
உபபயிரும் பரந்தோங்க (குரவில்)

**அனுபல்லவி**
எங்கள் உழைப்பில் எழுந்திட்ட பள்ளியில்
சங்கத் தமிழைப் பயில்வோம்
பொங்கும் மனதுடன் ஆரம்பக்கல்வியும்
ஆங்கிலமும் விஞ்ஞானமும் கற்போம் (குரவில்)

**சரணம்**
ஒழுக்கத்தில் சமயமும் ஓங்கிடக் கணிதமும்
சமூகக் கல்வியும் கற்போம்
அழகியல் ஆக்கம் ஆற்றிடும் உடற்கல்வி
ஆர்வமுடன் தினமும் கற்போம் (குரவில்)

நாளைய உலகில் நாயகர் நாமென
நன்குணர்ந்து கல்வி கற்போம்
ஆளும் அதிபர் அதி உயர் ஆசான்
அனைவரையும் பணிகிண்றோம்


இயற்றியவர்:திரு. நா. தியாகராசா
முன்னாள் பிரதிக் கல்விப் பணிப்பாளர் (திட்டமிடல்)
முல்லைத்தீவுக் கல்வி வலையம்

பகுப்பு:முல்லைத்தீவு மாவட்ட தமிழ்ப் பாடசாலைகள்
சோடியம் ஆரோதயோசல்பேட்டு

**சோடியம் ஆரோதயோசல்பேட்டு** *(Sodium aurothiosulfate)* என்பது Na3Au(S2O3)2•2H2O. என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரண்டு தயோசல்பேட்டு ஈந்தணைவிகளுடன் பிணைந்திருக்கும் தங்கம்(I) இன் எதிர்மின் தன்மை கொண்ட ஒரு நேர்கோட்டு ஒருங்கிணைவு அணைவை இவ்வுப்பு பெற்றுள்ளது . மற்ற பல தங்கத்தின் சேர்மங்கள் போல சோடியம் ஆரோதயோசல்பேட்டும் வாதநோய் எதிர்ப்பு மருந்தாகப் பயன்படுத்தப்படுகிறது . மேலும் காசநோய்க்கான சிகிச்சையிலும் இச்சேர்மத்தை காய்ச்சி வடிகட்டிய நீருடன் ஒப்பிட்டு முதலாம் மருந்து கட்டுப்பாட்டு சோதனை 1931 ஆம் ஆண்டில் நடத்தப்பட்டது ,

## மேற்கோள்கள்

பகுப்பு:தயோசல்பேட்டுகள்
பகுப்பு:சோடியம் சேர்மங்கள்
பகுப்பு:தங்கம்(I) சேர்மங்கள்
பகுப்பு:ஆரேட்டுகள்
அக்கு யாதவ்

**பரத் காளிசரண் **என்னும்** அக்கு யாதவ் ( Bharat Kalicharan**, alias **Akku Yadav** (1972 - 13 ஆகத்து 2004),என்பவர் இந்தியாவைச் சேர்ந்த 32 வயது வன்புணர்ச்சியாளர் ஆவார்.  இவரை 2004 ஆகத்து 13 வெள்ளிக்கிழமை அன்று கஸ்தூர்பா நகரைச் சேர்ந்த 200 பேர் கொண்ட பெண்கள் கூட்டத்தால் நாக்பூரில் அடித்துக் கொல்லப்பட்டார். யாதவின் முகத்தில் மிளகாய் தூள் மற்றும் கற்கள் கொண்டு தாக்கப்பட்டு, எழுபது முறைக்கு மேல் குத்தப்பட்டார். அவரால் பாதிக்கப்பட்டவர்களில் ஒருவர் அவரது ஆண்குறியைத் தாக்கினார். இந்தத் தாக்குதல்கள் நாக்பூர் மாவட்ட நீதிமன்ற வளாகத்திலேயே நடந்தன,  நீதிமன்ற அறையிலேயே கடுமையாக தாக்கப்பட்டார். யாதவ் பத்தாண்டு காலமாக உள்ளூர் பெண்களை பாலியல் பலாத்காரம் செய்துவந்த போதும்,  உள்ளூர் காவல் துறையினர் யாதவிடம் இலஞ்சம் பெற்றுக் கொண்டு பாதிக்கப்பட்டவர்களுக்கு உதவி செய்யவில்லை என்றும், இதனால் யாதவ் தொடர்ந்து குற்றங்களை செய்து மக்களை முன்புறுத்திவந்தார் என தாக்குதலில் ஈடுபட்ட பெண்கள் குற்றம் சாட்டினர். யாதவ் குறைந்தது மூன்று பேரைக் கொன்று, அவர்களது உடல்களை இரயில் பாதையில் போட்டதாகவும் கூறப்படுகிறது.

2012 இல், அக்கு யாதவின் மருமகன் அமர் யாதவ் இதே போன்ற சூழ்நிலையில் குத்தப்பட்டதால் இறந்தார்.

இந்தக் கொலையில் ஈடுபட்ட ஐந்து பெண்களை உடனே காவல்துறை கைது செய்து. நகரில் ஆர்பாட்டங்கள் நடத்தப்பட்டதையடுத்து அவர்கள் விடுதலை செய்யப்பட்டனர். உள்ளூர் சேரியில் வசிக்கின்ற ஒவ்வொரு பெண்ணும் இந்தக் கொலைக்கு பொறுப்பேற்றனர். உள்ளூர் செயற்பாட்டாளரான உஷா நாராயண் இந்தக் கொலை தொடர்பாக பிறருடன் சேர்த்து கைது செய்யப்பட்டார்.  2012இல் உஷா நாராயணன் வெளியே வந்தார். ஆறு பெண்கள் உட்பட கைது செய்யப்பட்ட பிறர்  வேறு நபர்கள் போதிய ஆதாரங்கள் இல்லாததால் விடுவிக்கப்பட்டனர்.

## மேற்கோள்கள்

பகுப்பு:1972 பிறப்புகள்
பகுப்பு:2004 இறப்புகள்
பகுப்பு:இந்தியாவில் ஊழல்
பகுப்பு:2004 இறப்புகள்
பகுப்பு:இந்தியாவில் ஊழல்
பகுப்பு:இந்தியாவில் பெண்களுக்கெதிரான வன்முறைகள்
பகுப்பு:நாக்பூர் மாவட்ட நபர்கள்
சபர் அஞ்சம்

**சபர் அஞ்சம்** (Zafar Anjum) என்பவர் எழுத்தாளர் மற்றும் செய்தியாளர் ஆவார். இவர் பல நூல்களை எழுதியுள்ளார். தற்போது இவர் சிங்கப்பூரில் வசித்து வருகிறார்.

## புதினங்கள்

* *இக்பால் (2014)*
* *ஸ்டார்டப் கேபிடல்ஸ் (2014) *
* *தெ சிங்கப்பூர் டிகலாக்(2012)*
* *தெ ரிசர்ஜன்ஸ் ஆஃப் சத்யம் (2012)*
* *கஃப்கா அண்ட் ஆர்வெல் ஆன் சைனா* (2011)

## சான்றுகள்

பகுப்பு:வாழும் மக்கள்
பகுப்பு:இந்திய எழுத்தாளர்கள்
பகுப்பு:ஆங்கில எழுத்தாளர் பற்றிய குறுங்கட்டுரைகள்
பகுப்பு:பீகார் நபர்கள்
மக்னீசியம் நிக்கல் ஐதரைடு

**மக்னீசியம் நிக்கல் ஐதரைடு** *(Magnesium nickel hydride)* என்பது Mg2NiH4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் நிறையளவில் 3.6% ஐதரசன் கலந்துள்ளது. ஐதரசனை சேமிக்கும் ஊடகமாக இது ஆராயப்படுகிறது. 

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:நிக்கல் சேர்மங்கள்
பகுப்பு:உலோக ஐதரைடுகள்
மக்னீசியம் ஓரோடேட்டு

**மக்னீசியம் ஓரோடேட்டு** *(Magnesium orotate)* என்பது C10H6MgN4O8  என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச்  சேர்மமாகும். ஓரோட்டிக் அமிலத்தின் மக்னீசியம் உப்பு மக்னீசியம் ஓரோடேட்டு  எனப்படுகிறது. இதுவொரு கனிமச் சேர்க்கைப் பொருளாகக் கருதப்படுகிறது. உயிரணுப்புற மக்னீசியக் குறைபாடு நோய்க்கு சிகிச்சையளிக்க  இச்சேர்மம் பயன்படுகிறது. மேலும், ஓரோட்டிக் அமிலம் வழியாக அடினோசின் டிரைபாசுப்பேட்டு பிணைவதை தடுக்கும் மக்னீசியக் குறைபாட்டை தணிக்க பிணைக்கும் தளங்களை வழங்க இவ்வுப்பு பயன்படுகிறது. 

## மேற்கோள்கள்

பகுப்பு:மக்னீசியம் சேர்மங்கள்
பிலார் உருயிசு இலாபுயெந்தே

**பிலார் உருயிசு இலாபுயெந்தே** *Pilar Ruiz-Lapuente* (பிறப்பு: 1964, பார்சிலோனா) ஓர் எசுப்பானிய வானியற்பியலாளர் ஆவார். இவர் பார்சிலோனா பல்கலைக்கழகப் பேராசிரியராகப் பணிபுரிகிறார்.  இவர் வகை 1ஏ (Ia ) மீப்பெரு விண்மீன் வெடிப்புகளை ஆய்வு செய்கிறார். இவர் 2004 இல்  டைக்கோ பிராகியும் பிறரும் நோக்கிய வெண்குறுமீனின் துணையாக அமைந்த விண்மீனைக் கண்டுபிடித்த குழு உறுப்பினர் ஆவார். பின்னர், இவ்விண்மீன்  SN 1572 எனும் மீப்பெரு விண்மீன் வெடிப்பாகியது. இவரது மீப்பெரு விண்மீன் வெடிப்பு ஆராய்ச்சி புடவியின் முடுங்குநிலை விரிவாக்கத்தைக் கண்டறிய வழிவகுத்தது.

## வாழ்க்கைப்பணி

உருயிசு இலாபுயெந்தே பார்சிலோனா பல்கலைக்கழகத்தில் இய்ற்பியலில் இளவல் பட்டத்தைப் பெற்றுள்ளார். பிறகு முனைவர் பட்டத்தைப்  பார்சிலோனா பல்கலைக்கழகத்திலும்  மாக்சு லிளாங்க் வானியற்பியல் நிறுவனத்திலும் ஐரோப்பிய தெற்கு வான்காணகத்திலும் முடித்துள்ளார்.    இவர் பின்னர் ஆர்வார்டு சுமித்சோனிய வானியற்பியல் மையத்தில் ஆய்வு மாணவராகச் சேர்ந்துள்ளார்.ரிவர் 2012 இல் இருந்து, பார்சிலோனா பல்கலைக்கழகத்தில்  வானியல், வானிலையியல் துறையின் பேராசிரியராக உள்ளார்.

## ஆராய்ச்சியும் முடுங்குநிலைப் புடவியும்

இவர் மீவிண்மீன் வெடிப்பு அண்டவியல் திட்டத்தின்  இரண்டு ஆய்வுக்குழுக்களில் ஒன்றில் உறுப்பினர் ஆவார். இக்குழுக்கள் எதிர்பாராவகையில் 1998 இல் புடவி முடுங்கியநிலையில் விரிவுறுவதாக கண்டறிந்தன. இக்குழுக்கள் இதி வகை 1ஏ மீவிண்மீன் வெடிப்புகளின் ஆய்வுவழி கண்டுபிடித்தனர். இந்த முடுக்க விரிவுக்கு கருப்பு ஆற்றலே காரணம் என விளக்கினர்.

இவர் தன் பணியைப் பற்றிக் கூறுகிறார்... 

இந்தக் கண்டுபிடிப்பால்,  பிலார் உருயிசுவும் மீவிண்மீன் வெடிப்பு அண்டவியல் திட்டக் குழுவின் உறுப்பினர்களும் உயர்-z மீவிண்மீன் தேட்ட இணைக்கண்டுபிடிப்பாளர்களும் 2007 இல் அண்டவியலுக்கான குரூபர் பரிசையும் 2015 இல் அடிப்படை இயற்பியல் பெருந்தகவுப் பரிசையும் பெற்றனர். இவரது ஆய்வு இவரது குழுவின் முன்னணி ஆய்வாளராகிய  சவுல் பெரிமட்டருக்கு நோபல் பரிசை வழங்க வைத்தது.  சவுல் பெரிமட்டர் உயர்-z மீவிண்மீன் தேட்டக் குழுவின் இணக்கண்டுபிடிப்பாளர்களோடு இணைந்து இந்த நோபல் பரிசைப் பெற்றார்.

## வெளியீடுகள்
இவர் 2012 வரை 130 ஆய்வுக் கட்டுரைகளுக்கு மேலாக ஆய்விதழ்களில் வெளியிட்டுள்ளார்.  இவற்றில் இயற்கை இதழிலும் அறிவியல் இதழிலும் வெளியிட்டனவும் அடங்கும். பல ஆய்வுக் கட்டுரைகளில் அடிக்கடி சான்று காட்டப்படும் கட்டுரைகளாக,  "Tycho Brahe's supernova: light from centuries past",   "Type Ia supernova scenarios and the Hubble sequence" ஆகியவை அமைகின்றன.

இவர் "El enigma de la realidad. Las entidades de la física de Aristóteles a Einstein" எனும் தலைப்பில் ஒரு நூலையும் எழுதியுள்ளார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:எசுப்பானிய வானியற்பியலாளர்கள்
பகுப்பு:எசுப்பானிய இயற்பியலாளர்கள்
பகுப்பு:எசுப்பானியப் பெண் அறிவியலாளர்கள்
பகுப்பு:எசுப்பானிய வானியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
காயத்ரி ஆறு

**காயத்ரி ஆறு (Gayatri River)** இந்தியாவில், மகாராட்டிர மாநிலத்தில் சதாரா மாவட்டத்தில் உற்பத்தியாகும் இந்த ஆறு, கிருஷ்ணா ஆற்றின் துணை ஆறாகும். இந்த ஆறு மேற்குத் தொடர்ச்சி மலைத்தொடரில் உள்ள பழைய மகாபலீஸ்வருக்கு அருகில் உள்ள பஞ்சகங்கை ஆலயத்தின் பகுதியிலிருந்து தொடங்குகிறது.

இந்த ஆறு தென்னிந்தியாவின் மிகப்பெரிய மூன்று ஆறுகளுள் ஒன்றான கிருஷ்ணா ஆற்றுடன் *காரத்*  என்ற இடத்தில் சந்திக்கிறது. இந்த ஆறானது மிகச்சிறியதும், மெதுவாக ஓடக்கூடியதும் ஆகும்.

## புவியியலும் வரலாறும்
மஹாபலீஸ்வர் என்பது கிருஷ்ணா ஆறு, கொய்னா ஆறு, *சாவித்திரி ஆறு*, வீணா ஆறு மற்றும் காயத்ரி ஆறு ஆகிய ஐந்து ஆறுகளின் பிறப்பிடம் ஆகும். பழைய மகாபலீஸ்வர் என்ற இடத்தில் உள்ள பஞ்சகங்கை என்ற கோயிலே இந்த ஆறுகளின் மூலமாக உள்ளது. புகழ் பெற்ற பழைய மகாபலீஸ்வரில் உள்ள புராதன சிவாலயத்தில் உள்ள பசு ஒன்றின் சிலையின் முகட்டில் இருந்து ஆறுகளின் தொடக்க இடம் அமைந்திருந்தது. இந்த உற்பத்தி மூலமானது, சாவித்திரியால் மும்மூர்த்திகள் சாபம் பெற்றதன் விளைவாக விஷ்ணு எடுத்த தோற்றமே அந்த முகடாகும் என புராணங்கள் சொல்கின்றன. வெண்ணாறு மற்றும் கொய்னா ஆறு ஆகியவை சிவன் மற்றும் பிரம்மா ஆகியோரின் வடிவங்கள் எனவும் புராணங்கள் கூறுகின்றன. காயத்ரி உள்ளிட்ட 4 ஆறுகளும் அந்த பசு சிலையின் வாயிலிருந்தே உற்பத்தியாகின்றன. இவை அனைத்தும் கிருஷ்ணா ஆற்றுடன் கலப்பதற்கு முன்பாக சற்றுத் தொலைவு பயணிக்கின்றன. இந்த மாபெரும் கிருஷ்ணா ஆறானது, மகாராட்டிரம், கர்நாடகா மற்றும் ஆந்திரப்பிரதேசம் ஆகிய மாநிலங்கள் வழியாகப் பாய்கிறது.
## இதனையும் காண்க
* மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
# கிருஷ்ணா ஆறு
# கொய்னா ஆறு
# சாவித்திரி ஆறு
# வெண்ணா ஆறு

## மேற்கோள்கள்

பகுப்பு:மகாராஷ்டிரம் புவியியல் தொடர்பான குறுங்கட்டுரைகள்
பகுப்பு:மகாராட்டிர ஆறுகள்
கிருஷ்ணா ஆற்றின் துணையாறுகள்
பகுப்பு:இந்திய ஆறுகள்
கால்சியம் மேலேட்டு

**கால்சியம் மேலேட்டு** *(Calcium malate)* என்பது Ca(C2H4O(COO)2) என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மேலிக் அமிலத்தினுடைய கால்சியம் உப்பு கால்சியம் மேலேட்டு எனக் கருதப்படுகிறது. ஓர் உணவுக் கூட்டுப் பொருளாக ஐ352 என்ற  ஐரோப்பிய ஒன்றிய எண்ணால் இச்சேர்மம் அடையாளப்படுத்தப்படுகிறது. 

தொடர்புடையதாக இருந்தாலும் கால்சியம் சிட்ரேட்டு மேலேட்டுடன் இது வேறுபடுகிறது .

## மேற்கோள்கள்

பகுப்பு:மேலேட்டுகள்
பகுப்பு:கால்சியம் சேர்மங்கள்
ஜோதி அரோரா

**ஜோதி அரோரா**(Jyoti Arora) என்பவர் ஒரு இந்திய எழுத்தாளர் ஆவார். யூ கேம் லைக் ஹோப்(2017) மற்றும் லெமன் கேர்ள் ஆகிய நூல்களின் முலம் பரவலாக அறியப்படுகிறார். இவரின் படைப்புகள் புதுதில்லியின் முன்னாள் முதலமைச்சர் சீலா தீக்‌சித்  மற்றும் மேனகா காந்தி ஆகியோரால் அங்கீகரிக்கப்பட்டது.

## சுயசரிதை
ஜோதி மூன்று வயதாக இருக்கும் போது அவருக்கு இரத்த அழிவுச் சோகை நோய் இருப்பதாக கண்டறியப்பட்டது. இதனால் இவரது பள்ளிப்படிப்பு இடையில் நின்றது. பின்பு சுயமாக கற்று முதுகலை ஆங்கிலம் மற்றும் பயன்பாட்டு உளவியல் பயின்றார். இவருக்கு மூன்று சகோதரிகள் உள்ளனர்.இவர் காசியாபாத்தில் பெற்றோருடன் வசித்து வருகிறார். 2007 ஆம் ஆண்டில் சார்பிலா எழுத்தாளராக பணியினைத் துவங்கினார். 2011 இல் இவரின் முதல் புதினம் (இலக்கியம்)வெளியானது. இவரின் அனைத்து நூல்களும் காதலை அடிப்படையாகக் கொண்டு எழுதப்பட்டது.

## நூற் பட்டியல்

*யூ கேம் லைக் ஹோப் (2017)
*லெமன் கேர்ள் (2014)

## சான்றுகள்

## வெளியிணைப்புகள்
* அமேசான்-ஜோதி அரோரா
* Smashwords Author Page for Jyoti Arora
* குட்ரீட்ஸ்
* கூகுள் புக்ஸ் : You Came Like Hope
* கூகுள் புக்ஸ் ; Dream's Sake
*  கூகுள் புக்ஸ்: Lemon Girl

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:இந்திய எழுத்தாளர்கள்
தமிழ்நாடு மாவட்ட விவரச்சுவடிகள்

**தமிழ்நாடு மாவட்ட விவரச்சுவடிகள்** அல்லது **சென்னை மாவட்ட விவரச்சுவடிகள்** (**Tamil Nadu District Gazetteers**) என்பன தமிழ்நாடு அரசால் வெளியிடப்பட்ட மாவட்ட கலைக்களஞ்சியங்கள் ஆகும்.
## வரலாறு
மாவட்டங்களுக்கு என தனியான மாவட்ட விவர ஏடுகள் வேண்டும் என்ற கருத்துகள் 19ஆம் நூற்றாண்டின் இடையில் உருவாயின. இதில் 1868 இல் ஜே. எச். நெல்சன் அவர்களால் வெளியிடப்பட்ட சென்னை மாவட்ட விவரச்சுவடி என்பது இதில் முதல் விவர ஏடு ஆகும். இதைத் தொடர்ந்து தென் ஆற்காடு மாவட்ட விவரச்சுவடி (ஜான் ஹென்றி கார்ஸ்டின், 1878), திருச்சிராப்பள்ளி மாவட்ட விவரச்சுவடி (லூயிஸ் மூர், 1878), செங்கல்பட்டு மாவட்ட விவரச்சுவடி (சி. எஸ். கிரோல், 1879), திருநெல்வேவேலி மாவட்ட விவரச்சுவடி (ஏ.ஜே. ஸ்டூவர்ட், 1879), நீலகிரி மாவட்ட விவரச்சுவடி (எச். பி. க்ரிக், 1880), வட ஆற்காடு மாவட்ட விவரச்சுவடி (ஆர்தர் எஃப். காக்ஸ், 1881), சேலம் மாவட்ட விவரச்சுவடி (எச். லு பானு, 1883), தஞ்சாவூர் மாவட்ட விவரச்சுவடி (டி. வெங்கடாசுவாமி, 1883) மற்றும் கோயம்புத்தூர் மாவட்ட விவரச்சுவடி (எஃப். ஏ. நிக்கல்சன், 1887) ஆகியவை வெளியிடப்பட்டன. 

1900களின் தொடக்கத்தில், இந்த கையேடுகளில் உள்ள தகவல்கள் காலாவதியாகிப் போயின. எனவே, இந்த மாவட்ட விவர ஏடுகள் விரிவாக திருத்தப்பட்டு, விரிவாக்கப்பட்டு மீண்டும் வெளியிடப்பட்டன.  முதன்முதலில் இவ்வாறான திருத்தப்பட்ட பதிப்புகள் 1908 ஆம் ஆண்டுமுதல் வெளியாயின.  பிரித்தானிய இந்தியா மற்றும் விடுதலையடைந்த இந்தியா என இரு காலகட்டத்திலும் ஏராளமான விவரச்சுவடிகள் வெளியாயின.  இந்தப் பணிகளை முதன்மையாக சென்னை ஆவணக் காப்பகத்தின் பி. எஸ். பாலிகாவால் கையாளப்பட்டன.
## மேற்கோள்கள்
* 

பகுப்பு:தமிழ்நாட்டு வரலாறு
பகுப்பு:வரலாற்று நூல்கள்
பகுப்பு:இந்திய விவரச்சுவடிகள்